Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Iran uhkasi taas Israelia: -
"Israelin kannattaa varata miljardeja maansa jälleenrakennusta varten, -
sillä Iranilla on tuhoisia suunnitelmia Israelin varalle."
EU ja Iran keskustelevat Wienin ydinneuvottelujen elvyttämisestä.
Yhdysvallat kuitenkin korostaa, -
että Iran saa vastauksia ainoastaan suorissa neuvotteluissa.
Amerikkalaisvirkamies:
Iranilla kytkös USA:n tukikohtaan Syyriassa viime viikolla tehtyyn iskuun.
Iran sanoo, että Israelin kannattaa varata -
miljardeja dollareita maansa jälleen- rakennusta varten, sillä jos Israel -
iskee Iranin ydinlaitoksiin, Iranin vastaus tulisi olemaan murskaava.
Israelin kerrotaan varanneen noin 1,5 miljardia dollaria -
mahdollista Iranin ydinohjelmaan kohdistuvaa iskua varten.
TV7 uutisoi asiasta 20. lokakuuta.
Nyt Iranin kansallisen turvallisuus- neuvoston johtaja Ali Shamkhani -
uhkasi Twitterissä, että jos Israel iskee Iraniin, -
Iranin vastaus tulisi olemaan murskaava ja tyrmistyttävä.
Shamkhani, joka toimii Iranin korkeimman johtajan, -
ajatollah Ali Khamenein turvallisuusneuvonantajana, -
neuvoikin nyt Israelia varaamaan -
miljardeja dollareita maansa jälleenrakennukseen.
Ironista tosin on se, että Shamkhanin kommentti on ristiriidassa -
hänen pomonsa lausuntojen kanssa:
ajatollah Khameneihan vaatii toistuvasti, että Israel pitää tuhota.
Vaikka Israel ottaa kyllä Iranin rikolliset aikeet huomioon, -
se ei silti hätkähdä Iranin sanoja -
vaan jatkaa valmistautumista mahdollisen konfliktin varalta.
Israelin ilmavoimat isännöi paraikaa historiansa edistyneintä -
ja laajamittaisinta kansainvälistä harjoitusta (Blue Flag 2021).
Everstiluutnantti Amnon Sheffer alleviivasi -
Israelin määrätietoisia toimia Irania vastaan.
Samalla Israel valmistautuu jatkuvasti kaikentyyppisiin uhkiin, hän sanoi.
Israelin puolustusvoimat IDF valmistautuu kaikentyyppisiin uhkiin.
Suuren ja monitahoisen uhan muodostaa Iran.
Tähän joukkoon kuuluvat Iranin ydinaseen uhka -
sekä maan vaikutusvallan leviäminen kaikkialle Lähi-itään.
Iran lähettää joukkojaan ja tietotaitoa liittolaisilleen Jemeniin, -
palestiinalaisalueille ja siellä etenkin Islamilainen jihad -järjestölle -
sekä Hizbollahille Libanoniin -
tavoitteenaan vahvistaa joukkoja Israelia vastaan.
Blue Flag -harjoituksesta on tullut -
keskeinen osa Israelin ilmavoimien valmistautumista tuleviin tilanteisiin -
yhteistyössä kansainvälisten kumppaneiden ja liittolaisten kanssa.
Vaikka harjoittelu ulkomaisten kollegoiden kanssa -
on monella tavalla haasteellista, -
se on kuitenkin myös merkittävä voimavara Israelin ilmavoimille.
Israelin Uvdan lentotukikohdan komentajan mukaan -
tämäntyyppiset harjoitukset vahvis- tavat Israelin kansallista voimaa.
Käynnissä on Israelin historian -
edistynein ja laajamittaisin kansainvälinen harjoitus.
Lennämme yhdessä Yhdysvaltojen, Saksan, Britannian, Italian, Ranskan, -
Kreikan ja Intian ilmavoimien kanssa.
Harjoittelemme ilmasta ja maasta tulevia uhkatilanteita, -
samoin vastaamista laajamittaisiin kohteisiin.
Painopisteenä on edistyneiden 5. sukupolven koneiden -
ja vanhempien sukupolvien koneiden yhteistoiminta.
Suurin haaste on -
eri maiden, kulttuurien ja toimintatapojen yhdistäminen.
Merkittävän ennakkovalmistautumisen ohella osallistujat oppivat toisiltaan -
ja myös opettavat kumppaneitaan harjoituksen aikana.
Harjoitus on taktisesti ja logistisesti varsin monimutkainen.
Kielten kirjo luo siihen oman haasteensa.
Harjoituksella on kuitenkin merkittävä strateginen arvo.
Yhteistyö ja -toiminta muiden maiden ja kumppaneiden kanssa -
vahvistaa merkittävällä tavalla Israelin kansallista voimaa.
Kaksiviikkoisen harjoituksen on määrä päättyä 28. lokakuuta.
Sen keskiössä on -
Israelin puolustusvalmiuksien vahvistaminen Lähi-idässä.
Kansainväliset harjoituskumppanit kertoivat arvostavansa suuresti -
israelilaislentäjien kokemusta.
Blue Flag on meille hyvin haastava harjoitus.
Skenaariot, joita täällä harjoittelemme,
poikkeavat Saksan ilmavoimien tyypillisistä harjoituksista.
Osallistujamaiden monimuotoisuus on jo itsessään haaste, -
sillä kaikilla mailla on omat standardinsa.
Meidän on kyettävä integroitumaan nopeasti.
On löydettävä ratkaisu ongelmaan ja suoritettava tehtävä tehokkaasti.
Harjoitus on osoittanut, -
millainen operatiivinen suorituskyky Israelin ilmavoimilla on.
Monet lentäjät ovat lentäneet tosielämässä näitä skenaarioita, -
joita täällä nyt harjoittelemme.
Heidän kokemuksensa on meille erittäin arvokasta.
Yhteistyö liittolaisten kanssa on Yhdysvalloille tärkeää.
Israelilaisten kanssa harjoittelu on ollut meille tärkeä oppimiskokemus.
Israel on nähnyt paljon vaivaa sen eteen, -
että liittolaiset ja muut osallistujat oppivat yhteistoimintaa -
ja osaavat laittaa oppimansa tarvittaessa myöhemmin käytäntöön.
Osallistujamaiden eli USA:n, Saksan, -
Britannian, Italian, Ranskan, Kreikan ja Intian ohella -
Israelin johtamaa harjoitusta ovat seu- ranneet myös monet Lähi-idän maat.
Yksi näistä on Arabiemiraatit, jonka ilmavoimien esikuntapäällikkö, -
kenraalimajuri Ibrahim Nasser Mohammed al Alawi -
vieraili harjoituksen aikana ensi kertaa Israelin Palmachim-lentotukikohdassa.
Iranin ydinasioiden pääneuvottelija, varaulkoministeri Bagheri Kani kertoi -
tapaavansa huomenna EU:n poliittisen johtajan Enrique Moran.
Mora koordinoi Wienin ydinneuvotteluja.
Brysselissä pidettävä tapaaminen on jo toinen vastaava tässä kuussa, -
ja se tapahtuu aikana, jolloin Iran on toistuvasti uhmannut -
kansainvälisen yhteisön kehotuksia palata neuvottelupöytään Wieniin.
Iran―EU-keskustelut eivät ole osa Wienin neuvotteluja.
Kysymykseen siitä, ovatko tapaamiset osa Iranin viivytystaktiikkaa, -
USA:n ulkoministeriön tiedottaja Ned Price vastasi, -
että USA tukee kyllä EU:n ja Iranin keskusteluja, -
mutta vuoden 2015 ydinsopimusta (JCPOA) ne eivät silti korvaa.
Tiedottaja Price korosti myös, että jos Iran haluaa saada vastauksia -
pakotehelpotuksia ja muita aiheita koskeviin kysymyksiin, -
sen pitää neuvotella suoraan Yhdysvaltojen kanssa.
Jos Iranin tavoitteena on, kuten he itse sanovat, palata ydinsopimukseen,
heidän on jatkettava Wienin perus- periaatteiden mukaisia keskusteluja.
Kukaan muu osapuoli ei voi antaa Iranille vastauksia kysymyksiin, -
joita sillä kerrotaan olevan takuisiin ja pakotteiden poistamiseen liittyen.
Näitä aiheita pitää työstää -
Yhdysvaltojen kanssa Wienissä vähintäänkin epäsuorasti, -
kuten kuuden ensimmäisen neuvottelukierroksen aikana teimme.
Iran on toistuvasti sanonut aikovansa palata neuvotteluihin, -
mutta se ei ole suostunut määrittämään tarkkaa ajankohtaa.
Yhdysvaltalaisvirkamies vahvisti TV7:lle, -
että viime viikolla USA:n sotilas- tukikohtaan Syyrian al-Tanfissa tehty -
lennokki- ja raketti-isku tapahtui Iranin käskystä.
Amerikkalainen sotilaslähde sanoi alun perin, -
että isku noudatti lähes samaa kaavaa kuin -
Iranin tukemien ryhmien tekemät iskut USA:n tukikohtiin Irakissa.
Hän ei kuitenkaan suostunut tuolloin nimeämään vastuullisia tahoja, -
ennen kuin tutkinnassa saadaan tekijöistä varmuus.
Samalla kannalla oli myös Pentagonin tiedottaja John Kirby.
- Mikä taho on vastuussa al-Tanfiin viime viikolla tehdystä iskusta?
En pysty toistaiseksi nimeämään syyllisiä.
Tiedämme, että Iranin tukemat shiiajoukot -
ovat tehneet tämäntapaisia iskuja aiemmin.
Mutta tätä iskua en nyt kommentoi tarkemmin.
Isku oli monimutkainen ja harkittu.
Tiedossamme ei ole, -
että yhdysvaltalaissotilaita olisi loukkaantunut iskussa.
Kirbyn lausunnon jälkeen -
uutistoimisto AP siteerasi raportissaan amerikkalaisvirkamiehiä, -
jotka uskovat, että lennokki-iskun takana oli Iran.
Amerikkalainen sotilaslähde vahvisti TV7:lle, että tutkinnassa on saatu -
konkreettista näyttöä Iranin kytköksestä viimeviikkoiseen iskuun.
Kiitos seurasta. Osana TV7:n rukousaloitetta kannustan teitä -
rukoilemaan kanssamme tänään rauhaa ja pelastusta Sudanille.
Muistetaan myös vainottuja veljiämme ja sisariamme eri puolilla maailmaa.
Rukoillaan edelleen rauhaa ja pelastusta Jerusalemille ja Israelille.
Olen Jonathan Hessen. Hyvää ja siunattua illan jatkoa! Huomiseen.
Suomennos: Sirpa Kaukonen